**Александар Белов** (роден на 7 февруари 1987 година во Неготино) - македонски пејач, познат по учеството во академијата на Операција Триумф. Тој бил главен фаворит во академијата и тоа од 13 гала вечери, тој 13 пати бил изгласан за фаворит на публиката, меѓутоа на крајот завршил на третото место. Александар Белов во февруари учествувал на македонскиот избор за песна на Евровизија.

Животопис
---------

Завршил основно музичко училиште, отсек виолина. Неговото образование го продолжува и во средното музичко училиште. Белов свири на виолина и флејта. Во 2003 година на 16 годишна возраст учествува на тинејџерскиот фестивал „Мегабит" во Битола со песната „Солзи и Тага". Во својата тинејџерска кариера тој има повеќе песни како што се: „Рана", „Седумнаесет" и др. Иако доста талентиран и музикален, Александар не успевал баш најдобро во музиката па се посветува и на други работи. Во 2008 година решава да го промени сето тоа и се пријавува во Балканскиот Стар Академи или Академија на ѕвезди Операција Триумф. Во шоуто учествуваат претставници од 5 бивши Југословенски земји (сите освен Словенија) и еден од нив е Александар.

Операција Триумф
----------------

Александар се пријавува во Операција Триумф и на негова среќа тој е еден од избраните кандидати. Тој успева да влезе во потесниот круг од 16 кандидати на нултата гала вечер, а за тоа доста му помага и неговата брилијантна изведба со Каролина Гочева хитот се „Се лажам себе". Во следните гали тој исто така има голема чест и пее со доста големи музички имиња од Балканот. Тој успева многу брзо да го грабне срцето на публиката, а доказ за тоа е тоа што од 13 гали, публиката го избра Александар 13 пати за фаворит. Меѓутоа на крајот тој не победува, а завршува на третото место. Можеби една од причините за непобедување е скандалот којшто го направи Хрватската Нова ТВ. Имено на рекламата за гласањето за финалистите на Операција Триумф, наместо бројот на Александар е ставен бројот на црногорката Нина Петковиќ, со што гласовите дадени за Александар оделе за Нина. Меѓутоа иако не ја зема победата му се ветува блескава кариера.

### Настапи на Операција Триумф

| Гала | Изведувач/и | Песна | Датум | Вистински изведувач |
| --- | --- | --- | --- | --- |
| **Гала 1** | *Александар Белов* и Каролина Гочева | Се лажам себе | 29 септември 2008 | Каролина Гочева |
| **Гала 2** | *Александар Белов* и Милица Мајсторовиќ | Чија си | 6 октомври 2008 | Тоше Проески |
| **Гала 3** | *Александар Белов* и Аднан Бабајиќ | Тако ти је мала моја кад љуби Босанац | 13 октомври 2008 | Бијело дугме |
| **Гала 4** | *Александар Белов* и Жељко Самарџиќ | Љубавник | 20 октомври 2008 | Жељко Самарџиќ |
| **Гала 5** | *Александар Белов* и Борис Новковиќ | Тамара | 27 октомври 2008 | Борис Новковиќ |
| **Гала 6** | *Александар Белов* и Марина Перазиќ | Воли ме још ову ноќ | 3 ноември 2008 | Денис и Денис |
| **Гала 7** | *Александар Белов* и Дадо Топиќ | Македонија | 10 ноември 2008 | Дадо Топиќ |
| **Гала 8** | *Александар Белов* | Пјесмо моја | 17 ноември 2008 | Здравко Чолиќ |
| **Gala 9** | *Александар Белов* | Vertigo | 24 ноември 2008 | U2 |
| **Gala 10** | *Александар Белов* и Емина Јаховиќ | Још ти се надам | 8 декември 2008 | Емина Јаховиќ |
| **Гала 11** | *Александар Белов* и Аднан Бабајиќ | Има нека тајна веза | 15 декември 2008 | Бијело дугме |
| **Гала 11** | *Александар Белов* | Тајно моја | 15 декември 2008 | Тоше Проески |
| **Гала 12** | *Александар Белов* и Нина Петковиќ | Џули/Karma Chameleon | 22 декември 2008 | Боговиќ/Culture Club |
| **Гала 12** | *Александар Белов* и Горан Каран | Остани | 22 декември 2008 | Горан Каран |
| **Гала 13** | *Александар Белов* и Аднан Бабајиќ | Скопје | 29 декември 2008 | Леб и сол |
| **Гала 13** | *Александар Белов* и Сакис Рувас | Shake it | 29 декември 2008 | Сакис Рувас |
| **Гала 14** | *Александар Белов* | Ти си ми у крви | 4 јануари 2009 | Здравко Чолиќ |
| **Гала 14** | *Александар Белов* и ЈУ Група | Као Морнар | 4 јануари 2009 | ЈУ Група |
| **Гала 15** | *Александар Белов* | Красива | 5 јануари 2009 | Здравко Чолиќ |
| **Гала 15** | *Александар Белов* | Тамара | 5 јануари 2009 | Борис Новковиќ |
|

Избор на песна за Евровизија 2009
---------------------------------

После крајот на Операција Триумф, се разбира не е крајот туку почетокот на кариерата на Александар. Тој се пријави на македонскиот избор за песна на Евровизија. Тој во февруари настапи со песната „Застани, солзи избриши" чиј автор е Григор Копров. Александар заврши на осмото место.

Избор на песна за Евровизија 2010
---------------------------------

После кратка пауза Александар се појавува повторно на музичката сцена и учествува на Македонскиот избор за песна на Евровизија. Тој настапил со песната „Остани" чиј автор е Симон Трпчески. Александар завршил на третото место.

Ексклузивец на План Б продукција
--------------------------------

На 31 март 2010 Александар Белов официјално стана дел од План Б продукција. Својата работа, План Б продукција и Александар Белов, ја крунисале со промовирање на неговата најнова песна, со наслов "Една". Видео записот на песната, под режисерска палка на Дарио Јанковиќ, бил снимен на повеќе локации во Битола. Спотот бил премиерно и ексклузивно прикажан на Сител Телевизија во естрадниот магазин Бекстејџ. Песната станала огромен хит на сите радио и ТВ станици во Македонија. Поради големиот успех, после еден месец, била објавена екс-ју верзија на песната "Једна" за балканските земји.

Песни
-----

* 2008: „Те барам пак" (Песна снимено пред почетокот на *Операција Триумф*)
* 2008: „Замисли" (Песна снимено пред почетокот на *Операција Триумф*)
* 2009: „Застани, солзи избриши"
* 2009: „Звездо сјајна"
* 2009: „Нема подобро нешто"
* 2009: „Последња мисао моја"
* 2010: „Остани"
* 2010: „Една"
* 2010: „Једна"
* 2010: „Добар дан"
* 2010: „Мојот ангел" (Охрид-фест 2010)
* 2010: „Бум" (Макфест 2010)
* 2010: „Оган под ѕвездите"
* 2011: „Далеко"

Надворешни врски
----------------

* меѓународен обожавателски клуб и форум на Александар Белов

Наводи
------

1. 1 2 3 4 5  „архивска копија". Архивирано од изворникот на 2008-12-02. Посетено на 2008-12-08.
2. ↑  „Aleksandar Belov - Operacija Trijumf". *web.archive.org*. 2009-05-31. Архивирано од изворникот на 2009-05-31. Посетено на 2020-10-19. no-break space character во `|title=` во положба 17 (help)CS1-одржување: бот: непознат статус на изворната URL (link)
3. 1 2